સમગ્ર ઘટનાક્રમમાં મૃતક રાજેશ ગોહિલ વહેલી સવારે સાડાત્રણથી ચાર વાગ્યાના સમયગાળા દરમ્યાન નંદેલાવ ઓવરબ્રીજ પાસેથી પસાર થતા પોલીસે અટકાવ્યો હતો. જેમાં રાજેશ ગોહિલ પેરેડાઇઝ એપાર્ટમેન્ટમાં જતો હોવાનું જણાવ્યું હતું. ત્યારબાદ પેરેડાઈઝ એપાર્ટમેન્ટના વોચમેન સાથે વાતચીત કરી લીફટ દ્વારા ચોથા માળે ગયો હતો. પોલીસને તેના પર શંકા જતા તેની પાછળ પાછળ જ પોલીસ એપાર્ટમેન્ટ ખાતે તપાસ અર્થે આવી હતી. જ્યાં વોચમેનને પૂછતા રાજેશ ગોહિલ ચોથા માળે બી–૪૦૪ના ફલેટમાં ગયો હોવાનું જણાવ્યું હતું. જેના પગલે પોલીસે એપાર્ટમેન્ટમાં જઇ બી–૪૦૪ નંબરમાં અઢી માસથી રહેતી વિધવા મંજુલાબેના ફલેટમાંથી મળી આવ્યો ન હતો. રાજેશ ગોહિલ ન મળી આવતા ચોંકી ઉઠેલી પોલીસે તેની શોધખોળ આરંભી હતી. દરમિયાનમાં પેરડાઈઝ એપાર્ટમેન્ટના વીંગ–બીના પાર્કિંગ ઝોનમાંથી રજેશનો મૃતદેહ મળી આવ્યો હતો જેના પગલે પોલીસ પણ એક તબક્કે ચોંકી ઉઠી હતી અને પોલીસે મંજુલાબેનને બોલાવતા મંજુલાબેને ૧૦૮ને જાણ કરી રાજેશ ગોહિલને સિવિલ હોસિ્પટલ ખાતે લઇ આવ્યા હતા. જ્યાં ફરજ પર હાજર તબીબે તેને મૃત્યુ પામેલ જાહેર કર્યો હતો.